ליאור רוקח

ליאור רוקח (נולד ב-31 באוקטובר 1972) הוא פרופסור מן המניין למדעי המחשב והמידע באוניברסיטת בן-גוריון בנגב, הידוע במחקריו בתחומים של בינה מלאכותית ולמידה חישובית. כיהן כראש המחלקה להנדסת מערכות תוכנה ומידע ולאחר מכן כסגן דיקן לענייני מחקר בפקולטה למדעי ההנדסה. כמו כן הוא עמד בראש המרכז המשותף של אוניברסיטת בן-גוריון בנגב עם משטרת ישראל לקרימינולוגיה חישובית. 

 ביוגרפיה 

רוקח נולד, גדל והתחנך בחולון. את שירותו הצבאי עשה ביחידה 8200 של חיל המודיעין. למד במסגרת התוכנית החד-תחומית לתלמידים מצטיינים ע"ש עדי לאוטמן באוניברסיטת תל אביב ולאחר השלמת תואר ראשון ושני בהנדסת תעשייה המשיך לדוקטורט. בשנת 2004 קיבל תואר דוקטור לפילוסופיה. נושא הדוקטורט שלו עסק בפירוק בעיות גדולות בלמידה חישובית, בהנחייתו של עודד מימון. לאחר השלמת הדוקטורט, עבר לפקולטה למדעי ההנדסה באוניברסיטת בן-גוריון בנגב, ולאחר מכן לפקולטה למדעי המחשב והמידע באותה אוניברסיטה. רוקח הקים את המעבדה למערכות לומדות והמעבדה ל-Big Data באוניברסיטת בן-גוריון בנגב ועומד היום בראשן. כמו כן כיהן רוקח כיו"ר ועדת הוראה של הפקולטה להנדסה באוניברסיטת בן-גוריון בנגב.באותה שנה, הקים רוקח יחד עם פרופ' יובל אלוביץ ופרופ' ברכה שפירא את מרכז החדשנות של דויטשה טלקום באוניברסיטת בן-גוריון.

מחקריו של רוקח עוסקים בלמידה חישובית ושימושיה בתחומים מגוונים, כגון: רפואה, ביואינפורמטיקה אבטחת מידע, מערכות המלצה וניתוח רשתות חברתיות. רוקח היה שותף למחקר MindDesktop שעסק בשליטה במחשב בכוח המחשבה בלבד על ידי למידה של דפוסי פעילות החשמלית במוח כאשר הנבדק חושב על נושאים שונים. מחקר זה נבחר כאחד הפיתוחים הטכנולוגיים פורצי דרך בישראל והוצג בפני הנשיא ברק אובמה בביקורו בישראל בשנת 2013. רוקח הוא עורך בכיר בכתב העת Information Fusion ובכתב העת ACM Transactions on Intelligent Systems and Technology וכן חבר בכיר בוועדות של כנסים בינלאומיים מובילים.

לפני הצטרפותו לאוניברסיטת בן-גוריון בנגב, רוקח יזם והקים את חברת קמון שעסקה בניהול ידע אוטומטי.

רוקח זכה במספר פרסי הצטיינות כולל פרס טורונטו לחוקרים צעירים.

בפברואר 2026 נבחר רוקח לכהן בפאנל המדעי הבינלאומי העצמאי של האו"ם לבינה מלאכותית. הפאנל הוא גוף גלובלי שהוקם ביוזמת מזכ״ל האו״ם, לבחינת השפעות הבינה המלאכותית על החברה, הכלכלה והפיתוח האנושי. רוקח הוא הישראלי היחיד מבין 40 המומחים והמומחיות שנבחרו לפורום.

 פרסומים  
רוקח פרסם מאות מאמרים בכתבי עת ובכנסים כתב שישה ספרים וערך ארבעה ספרים אשר זכו לביקורות מצוינות.

 ספרים שכתב 

 Lior Rokach, Oded Maimon, "Data Mining with Decision Trees: Theory and Applications", Second Edition, World Scientific Publishing, 2014, 
 Lior Rokach, "Pattern Classification Using Ensemble Methods”, Series in Machine Perception and Artificial Intelligence, World Scientific Publishing, 2010, .
 Asaf Shabtai, Yuval Elovici, Lior Rokach, Data Leakage Detection and Prevention, Springer 2012, .
 Oded Maimon and Lior Rokach, “Decomposition Methodology for Knowledge Discovery and Data Mining: Theory and Applications”, World Scientific Publishing, 2005, .
 Haim Dahan, Shahar Cohen, Lior Rokach and Oded Maimon, Proactive Data Mining with Decision Trees, Springer, 2014, .
 Lior Rokach, "Cluster Analysis", World Scientific Publishing, 2024, 

 ספרים שערך 
 Oded Maimon and Lior Rokach, “The Data Mining and Knowledge Discovery Handbook: A Complete Guide for Practitioners and Researchers”, Springer, 2005, .
 Oded Maimon, Lior Rokach, Soft Computing for Knowledge Discovery and Data Mining, Springer; 2007, .
 Francesco Ricci, Lior Rokach, Bracha Shapira, Pual Kantor, Recommender Systems Handbook, Springer, 2010, .
 Oded Maimon, Lior Rokach, The Data Mining and Knowledge Discovery Handbook: A Complete Guide for Practitioners and Researchers, Springer, Second Edition, 2010, 

 קישורים חיצוניים 

 האתר האישי של פרופסור רוקח , באתר אוניברסיטת בן-גוריון בנגב
 דף מחבר של פרופסור רוקח, באתר אמזון
 הרצאת מבוא של פרופסור רוקח על למידה חישובית (בעברית) 
 ריאיון עם פרופסור רוקח על למידה חישובית, בכתב העת אלכסון


הערות שוליים

קטגוריה:סגל אוניברסיטת בן-גוריון בנגב: הנדסת מערכות תוכנה ומידע
קטגוריה:מומחי אבטחת מידע ישראלים
קטגוריה:בעלי תואר דוקטור מאוניברסיטת תל אביב
קטגוריה:חיילי יחידה 8200
קטגוריה:ישראלים שנולדו ב-1972